A **holografía** é unha técnica de formación de imaxes tridimensionais a partir dun soporte plano, que poden ser vistas sen necesidade de ningún accesorio para o observador, e onde este pode moverse ó redor do soporte vendo o obxecto, sen descontinuidades, dentro dun ángulo por onde se lle ofrecen todas as perspectivas. 
A etimoloxía do termo "holografía" provén do  grego antigo ὁλος ou ὅλος,  *holos* , "todo", e γραφή,  *graphè* , do verbo γράφω *grapho*, literalmente "escribir todo" ou "debuxar todo" e *holograma* de ὁλος e γράμμα (grama = mensaxe escrito ou debuxado).

Funcionamento
-------------

A  *'holografía'*  é unha tecnoloxía de memorización óptica dunha información visual en forma de entrelazado moi fino de franxas de  interferencia co uso de luz láser coherente, adecuadamente proxectada; a imaxe creada polas franxas de interferencia caracterízase por unha ilusión de tridimensional. É máis propiamente o efecto da paralaxe na percepción da imaxe, é dicir, a imaxe percíbese de forma diferente segundo o punto de visión; no caso dos dous ollos, cada un deles percibe a imaxe desde unha posición lixeiramente diferente á do outro. Esta diferenza, chamada paralaxe, na visión normal determina a percepción tridimensional.

Historia
--------

A holografía foi oficialmente descrita en 1947 polo seu inventor, o húngaro Dennis Gabor, quen seguindo unha idea anterior chegou á solución dun problema interesante: tratábase de que, iluminando unha fenda con luz dunha cor única (luz verde dunha lámpada de mercurio) obténse unha figura de franxas que permite coñecer a forma e dimensións da fenda. Gabor, enxeñeiro eléctrico, recibiu o premio Nobel de Física en 1971.

Recibiu a patente GB685286 pola súa invención. Porén, perfeccionouse anos máis tarde co desenvolvemento do láser, xa que os hologramas de Gabor eran moi primitivos debido a que non perfeccionaron suficientemente os seus dispositivos. Propúxose un problema interesante: cando se ilumina unha fenda con luz dunha soa cor, obtense unha figura de franxas que permite coñecer a forma e dimensións da fenda. Gabor describiu o proceso de decodificación da información fotografada, foi necesario buscar un xeito de rexistrar a inclinación dos raios de luz que chegaban á película fotográfica. Chamou a este proceso "holografía", do grego "holos" (completo), xa que os hologramas mostraban un obxecto completamente e non só unha perspectiva.

Os primeiros hologramas que representaban verdadeiramente un obxecto tridimensional ben definido foron feitos por Emmett Leith e Juris Upatnieks nos Estados Unidos en 1963, e por Yuri Denisyuk na Unión Soviética.

Usos
----

Orixinalmente, Gabor só quería atopar un xeito de mellorar a resolución e a nitidez das imaxes do microscopio electrónico. Un dos desenvolvementos da holografía foi o seu uso para reprodutores de DVD e outras aplicacións. Tamén se usa en tarxetas de crédito, billetes bancarios, etiquetas de seguridade, envases, certificados, pasaportes e documentos de identidade, así como en discos compactos e outros produtos, ademais do seu uso como símbolo de orixinalidade e seguridade.

Como metáfora en teorías científicas
------------------------------------

---

|  |  |
| --- | --- |
| Este artigo tan só é un bosquexo |  *Este artigo sobre física é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---

Na cultura popular
------------------

Os hologramas apareceron desde a década de 1950 en multitude de filmes e franquías audiovisuais de fantasía e ciencia ficción como *Star Trek*, *A guerra das galaxias* ou *Regreso ó futuro*.

Galería
-------

* Dúas vistas dun só holograma desde diferentes puntos de vistaDúas vistas dun só holograma desde diferentes puntos de vista
* Papiledema revelado mediante oftalmoscopia de escáner láser e holografía DopplerPapiledema revelado mediante oftalmoscopia de escáner láser e holografía Doppler
* MicrohologramaMicroholograma
* Holograma nun billete de 50 eurosHolograma nun billete de 50 euros

Notas
-----

1. ↑  "Milestones:Invention of Holography, 1947". *ETHW*. 2022-06-14. Consultado o 2022-07-23.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Holografía Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q527628
* AAT: 300053341
* BNCF: 11294
* BNE: XX526730
* BNF: 11942183z
* BRE: 2367587
* EBID: ID
* GND: 4025643-1
* JSTOR: holography
* LCCN: sh85061533
* MAG: 187590223
* NKC: ph120785
* PSH: 3735

 |

|  |  |
| --- | --- |
| Identificadores | 
* MeSH: D006696
* UMLS: C0019848

 |